Manika Batra

Manika Batra (født 1995) er en indisk bordtennisspiller.

Hun representerte India under Sommer-OL 2016 i Rio de Janeiro, der hun ble utslått i første runde i singel.

Batra ble av magasinet GQ India utpekt som en av de mest innflytelsesrike unge indere i 2018. Under Commonwealth Games i Australia vant hun Indias første singel-gull i bordtennis. Hun bidro også til å sikre et sølv i damedouble, en bronse i mixeddouble og nok et gull for lag, og gikk fra å være relativt ukjent til å bli et nasjonalt ikon i løpet av en uke. Hun var landets høyest rangerte bordtennisspiller, og den eneste indiske kvinnen så langt som hadde brutt seiersrekka til andre Commonwealth-nasjoner som Singapore. Batras prestasjoner bidro både til økt fokus på bordtennis i India og mer finansiering av sporten på grasrotnivå. 

Under Sommer-OL 2020 i Tokyo som ble arrangert i 2021, ble hun utslått i tredje runde i singel. 

 Referanser 

 Eksterne lenker 


Kategori:Indiske bordtennisspillere
Kategori:Deltakere for India under Sommer-OL 2016
Kategori:Bordtennisspillere under Sommer-OL 2016
Kategori:Deltakere for India under Sommer-OL 2020
Kategori:Bordtennisspillere under Sommer-OL 2020
Kategori:Deltakere for India under Sommer-OL 2024
Kategori:Bordtennisspillere under Sommer-OL 2024
Kategori:Fødsler i 1995
Kategori:Personer fra Delhi